**4.8.2025**

**תקנון מבצע הגרלה**

1. **הגדרות**

הפנייה בתקנון זה היא ברובה בלשון נקבה למטרת נוחות בלבד, אך מיועדת לנשים וגברים כאחד.

* 1. "**עורכת ההגרלה**" – " טבורית – המאגר המרכזי לדם טבורי בע"מ " (להלן: **"עורכת ההגרלה** .("
	2. "**המפקח**" – עו"ד אמיר זולטי, משרד עו"ד ליפא מאיר ושות', רח' ויצמן 2, תל אביב.
	3. **"מפגש(ים)"** – מפגש הריון ולידה (לרבות לתקופה שלאחר לידה) שתערוך עורכת ההגרלה לזוגות בהריון או לאחר לידה במהלך תקופת מבצע ההגרלה. המפגשים ייערכו מטעם פורטל יולדת (<https://www.yoledet.co.il>). ההרשמה למפגשים תתבצע באמצעות דפי הרשמה ייעודיים שיתפרסמו בסמוך לכל אחד מהמפגשים, כמפורט להלן בתקנון זה.
	4. **"דף הפייסבוק"** – דף הפייסבוק של פורטל יולדת, <https://www.facebook.com/yoledet.co.il>
	5. **"דף אינסטגרם"**  – <https://www.instagram.com/yoledet.co.il>
	6. "**תקופת מבצע ההגרלה**" – 21.12.2025 – 22.8.2025
	7. במהלך תקופת מבצע ההגרלה תקיים עורכת ההגרלה הגרלות בשלושה אופנים שונים: 1) הגרלות במפגשי הריון ולידה (**"הגרלות במפגשים")** למשך כל תקופת מבצע ההגרלה,2) הגרלות בין רוכשות ערכת הלידה של פורטל יולדת, "חיבוק בקופסא", בכל חודש קלנדרי, כמפורט להלן וזאת, לרגל שדרוג ערכת הלידה (**"הגרלות חיבוק בקופסא")** ו-3) הגרלות בעמוד האינסטגרם של פורטל יולדת (**"הגרלות אינסטגרם"**).
	8. **הגרלות במפגשים** – במהלך תקופת מבצע ההגרלה יתקיימו מספר מפגשים ובכל אחד מהם תתקיים הגרלה אחת. ההרשמה למפגשים תתבצע באמצעות דפי הרשמה ייעודיים שיפורסמו על-ידי עורכת ההגרלה בסמוך לכל אחד מהמפגשים. עורכת ההגרלה רשאית להחליט על ביטול, שינוי, או הוספה של מפגש אחד או יותר מבין המפגשים המתוכננים. במקרה של ביטול מפגש, לא יפורסם דף הרשמה ייעודי למפגש המתבטל ולא תוצע בגינו אפשרות להשתתף בהגרלה לנרשמות. אם בוטל מפגש לאחר שפורסם דף הרשמה למפגש שבוטל – תישלח הודעת ביטול אישית לכל מי שנרשמו למפגש לפני ביטולו (אם היו כאלו) ודבר הביטול יפורסם בדף הפייסבוק.
	9. **הגרלות חיבוק בקופסא** – ההרשמה להגרלה תתבצע באמצעות דפי ההרשמה והרכישה של ערכת "חיבוק בקופסא". במסגרת תקופה של 4 חודשים קלנדריים, במהלך תקופת מבצע ההגרלה, קרי ספטמבר, אוקטובר, נובמבר, דצמבר, יתקיימו הגרלות אחת לחודש, וזאת בסוף כל אחד מארבעת החודשים שצוינו לעיל, בין אותן משתתפות אשר: רכשו את ערכת הלידה "חיבוק בקופסא" של פורטל יולדת ונרשמו למאגר המידע של פורטל יולדת – במהלך ה"פעימה" שקדמה למועד ההגרלה (לעניין תקנון זה: "**פעימה**" – חודש קלנדרי שתחילתו בתאריך ה-1 לחודש, בשעה 00:01 וסיומו בתאריך 30 או 31 לחודש, בהתאם ליום האחרון של אותו החודש, קרי לדוגמא 30 לחודש ספטמבר, 31 לחודש אוקטובר ו-30 לחודש נובמבר, 31 לחודש דצמבר בשעה 00:00). הגרלות חיבוק בקופסא יתקיימו במהלך השבוע שלאחר סיומן של כל אחת מארבעת הפעימות בהתאמה. עורכת ההגרלה רשאית להחליט על ביטול או שינוי משך התקופה במהלכה תתקיימנה הגרלות חיבוק בקופסא. במקרה של קיצור התקופה האמורה, תתפרסם הודעה על כך בדף ההרשמה להגרלה. עורכת ההגרלה רשאית להחליט על ביטול, שינוי, או הוספה של הגרלת חיבוק בקופסא אחת או יותר מבין המתוכננות. במקרה של ביטול הגרלת חיבוק בקופסא, לא יפורסם דף הרשמה ייעודי להגרלה המתבטלת ולא תוצע ההשתתפות בהגרלה לנרשמות. אם בוטלה הגרלת חיבוק בקופסה לאחר שפורסם כי תיערך הגרלה כזו – תישלח הודעת ביטול אישית לכל מי שנרשמו להגרלה לפני ביטולה (אם היו כאלו) ודבר הביטול יפורסם בדף הפייסבוק.
	10. **הגרלות אינסטגרם** – במהלך תקופת ההגרלה יתקיימו הגרלות חודשיות בעמוד האינסטגרם של פורטל יולדת, אחת לחודש. ההרשמה להגרלה תתבצע באמצעות מעקב אחר עמוד האינסטגרם של יולדת ומעקב אחר עמוד אינטסגרם ייעודי שיוקם לטובת ההגרלה ומעקב אחר עמודי האינטסגרם של עמודים משתפי פעולה בהגרלה, במידה ויהיו כאלה. ההגרלה תפורסם בפוסט בעמוד האינטסגרם של יולדת. במסגרת תקופה של 4 חודשים קלנדריים, במהלך תקופת מבצע ההגרלה, קרי ספטמבר, אוקטובר, נובמבר, דצמבר יתקיימו הגרלות אחת לחודש לפי זמן הייקבע לכל הגרלת אינסטגרם. משך הזמן האפשרי לביצוע המעקבים אחר עמודי האינטסגרם הרלוונטיים יהיה שלושה ימים. הגרלות האינסטגרם יתקיימו במהלך השבוע שלאחר סיומן של כל אחת מארבעת הפעימות בהתאמה. עורכת ההגרלה רשאית להחליט על ביטול או שינוי משך התקופה במהלכה תתקיימנה הגרלות האנסטגרם. במקרה של קיצור התקופה האמורה, תתפרסם הודעה על כך בדף האינסטגרם של פורטל יולדת בצורת פוסט. עורכת ההגרלה רשאית להחליט על ביטול, שינוי, או הוספה של הגרלת אינסטגרם אחת או יותר מבין המתוכננות. במקרה של ביטול הגרלת אינסטגרם מראש, לא יפורסם פוסט ייעודי להגרלה המתבטלת ולא תוצע ההשתתפות בהגרלה לגולשות. אם בוטלה הגרלת אינסטגרם לאחר שפורסם כי תיערך הגרלה כזו –דבר הביטול יפורסם בעמוד האינסטגרם של פורטל יולדת בצורת פוסט.
	11. "**הזכאות להשתתף**"
		1. הזכאות להשתתף בהגרלות במפגשי הריון ולידה: הזכאות להשתתף ניתנת לנשים וגברים בגילאי 18+ שיירשמו למפגש הריון ולידה באמצעות דף הרשמה המתפרסם לקראתו, טרם המפגש. ההשתתפות מותנית במילוי כל שדות החובה בדף ההרשמה ובמתן אישור להירשם במאגרי המידע של פורטל יולדת ועורכת ההגרלה, וכן במאגרי המידע של חברת דיאדה הורים וילדים בע"מ וכן של כל נותנות החסות למפגש שיפורטו בדף ההרשמה (לרבות אישור לקבלת מידע שיווקי מגורמים אלה). למען הסר ספק, לבני זוג המשתתפים במפגש יחד תהיה זכאות להשתתף בהגרלה פעם אחת בלבד, וזאת באמצעות הרשמתו של אחד מבני הזוג למפגש.
		2. הזכאות להשתתף בהגרלות חיבוק בקופסא: הזכאות להשתתף ניתנת לאישה או גבר בגילאי 18+ שמילא/ה פרטים ורכשה את ערכת "חיבוק בקופסא". ההשתתפות מותנית במילוי כל שדות החובה בדף ההרשמה להגרלה ובמתן אישור להירשם במאגרי המידע של פורטל יולדת ועורכת ההגרלה, וכן במאגרי המידע של חברת דיאדה הורים וילדים בע"מ (לרבות אישור לקבלת מידע שיווקי מגורמים אלה).
		3. הזכאות להשתתף בהגרלות האינסטגרם: הזכאות להשתתף ניתנת לנשים וגברים בגילאי 18+ שיבצעו את תנאי ההשתתפות בהגרלה, קרי, מעקב אחר עמוד האינסטגרם של יולדת, מעקב אחר עמוד האינסטגרם הייעודי של ההגרלה ומעקב אחר עמודי האינסטגרם של מותגים משתפי פעולה בהגרלה, במידה ויהיו כאלה.
		4. ההשתתפות בכל ההגרלות מותנית בכך שהמשתתפ/ת עומד/ת בתנאי הזכאות להשתתף בהגרלה וביתר הוראות תקנון זה.
	12. "**הפרסים**"
		1. מוצר/ים בתחום ההיריון, הלידה וההורות ו/או שובר/י מתנה (גיפטקארד/ים) לפי שיקול דעתה הבלעדי של עורכת ההגרלה ובכפוף להוראות ההיתר הכללי.
		2. בהגרלות במפגשי הריון ולידה, יוגרלו בכל אחד מהמפגשים בין 1 ל-8 פרסים, לפי שיקול דעתה הבלעדי של עורכת ההגרלה. בהגרלות חיבוק בקופסא, יוגרלו פרסים בין 1 ל-8 פרסים בכל חודש בו תתקיים הגרלה כזו (ספטמבר, אוקטובר, נובמבר, דצמבר 2025), לפי שיקול דעתה הבלעדי של עורכת ההגרלה. מספר הפרסים ופרטיהם יפורסמו בדף ההרשמה למפגש בסמוך לכל אחד מהמפגשים או בפרסום הגרלת חיבוק בקופסא, בסמוך להגרלה הרלוונטית (לפי העניין).
		3. בהגרלות האינסטגרם יוגרלו בכל אחד מהמפגשים בין 1 ל-10 פרסים, לפי שיקול דעתה הבלעדי של עורכת ההגרלה. מספר הפרסים ופרטיהם יפורסמו בפוסט באינסטגרם שיודיע על ההגרלה בסמוך לכל אחת מההגרלות.
		4. למען הסר ספק, לא יוגרל יותר מפרס אחד לכל זוכה.
		5. עורכת ההגרלה אינה אחראית לטיב ו/או לאיכות הפרסים ו/או השירותים הקשורים לפרסים והאחריות הבלעדית בכל הקשור לאמור הינה של ספקי הפרסים.
1. **פרשנות**
בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בדבר ההגרלה, לרבות בעיתונות הכתובה ו/או המשודרת ו/או בדף הפייסבוק, תגברנה הוראות תקנון זה לכל דבר ועניין.
2. **שיטת ההגרלה**
	1. שיטת ההגרלה במפגשים: כל אחת מההגרלות תתקיים ביום בו מתקיים המפגש, או ביום העסקים שלאחר מכן (לדוגמא בלבד, אם המפגש מתקיים ביום חמישי, ההגרלה תתקיים באותו יום חמישי, או ביום ראשון שלאחריו). ככל שמסיבה זו או אחרת, לפי שיקול דעתה הבלעדי של עורכת ההגרלה, לא התקיימה ההגרלה ביום בו התקיים המפגש או ביום העסקים שלאחריו – תתקיים ההגרלה באחד מ-7 ימי העסקים העוקבים ליום בו התקיים המפגש. לדוגמא, נערך המפגש ב-4.9.2025 ולא התקיימה בו הגרלה – תתקיים ההגרלה ב-7.9.2025 או לכל המאוחר עד ה-15.9.2025.
	2. שיטת ההגרלה בהגרלות חיבוק בקופסא: כל אחת מההגרלות תתקיים ביום העסקים העוקב לפעימה הרלוונטית. ככל שמסיבה זו או אחרת, לפי שיקול דעתה הבלעדי של עורכת ההגרלה, לא התקיימה ההגרלה ביום זה – תתקיים ההגרלה באחד מ-7 ימי העסקים העוקבים שלאחריו. לדוגמא, ההגרלה של החודש שבין 1.9.2025 ל-30.9.2025 תתקיים ב-5.10.2025, או עד 19.10.2025 לכל המאוחר.
	3. שיטת ההגרלה בהגרלות האינטסגרם**:** כל אחת מההגרלות תתקיים ביום העסקים העוקב לפעימה הרלוונטית. ככל שמסיבה זו או אחרת, לפי שיקול דעתה הבלעדי של עורכת ההגרלה, לא התקיימה ההגרלה ביום זה – תתקיים ההגרלה באחד מ-7 ימי העסקים העוקבים שלאחריו. לדוגמא, ההגרלה של החודש שבין 1.9.2025 ל-30.9.2025 תתקיים ב-5.10.2025, או עד 15.9.2025 לכל המאוחר.
	4. ההגרלות תתקיימנה בפיקוח המפקח, במשרדי עורכת ההגרלה ברחוב העבודה 11 באזור התעשייה ראש העין או בכל מקום אחר עליו יוסכם בין עורכת ההגרלה למפקח. במסגרת כל אחת מהגרלות המפגשים יוגרלו 1-8 פרסים, במסגרת כל הגרלת חיבוק בקופסא, יוגרלו 1-8 פרסים, במסגרת כל הגרלת אינסטגרם יוגרלו 1-10 פרסים (כאמור בסעיף 1.2 לעיל) באופן הבא:
		1. הזכאיות להשתתף תמוספרנה באמצעות מספר סידורי בסדר כרונולוגי בהתאם למועד שבו הן נרשמו למפגש, או, במקרה של הגרלות חיבוק בקופסא, בהתאם למועד בו רכשו את ערכת "חיבוק בקופסא" ופרטיהן יוזרמו למאגר משתתפות ממוחשב. לכל משתתפת יהיה מספר סידורי בהתאם לאמור, ומספר זה ייצגה בהגרלה שתבוצע בפועל.
		2. במועד ביצוע כל הגרלה, יוגרל, בגין כל פרס, מספר אחד באמצעות תוכנה לבחירת מספרים אקראיים (Random Number Generator Pro). לאחר ביצוע ההגרלה, תיעשה בדיקה שהמספר שעלה בגורל מייצג משתתפת אשר עומדת בתנאי הזכאות להשתתפות בהגרלה. ככל שיימצא כי המספר שעלה בגורל מייצג משתתפת שאינה עומדת בתנאי הזכאות להשתתפות בהגרלה, יוגרל מספר חדש באותו האופן, וחוזר חלילה, עד שיעלה בגורל מספר המייצג משתתפת העומדת בתנאי הזכאות להשתתפות בהגרלה. בדרך זו תיבחרנה 1-8 זוכות בכל סבב של הגרלה במפגש (בהתאם למספר הפרסים בהגרלה הספציפית), או תיבחרנה 1-8 זוכות בכל סבב של הגרלת חיבוק בקופסא (בהתאם למספר הפרסים בהגרלה הספציפית), או תיבחרנה 1-10 זוכות בכל סבב של הגרלת אינסטגרם (בהתאם למספר הפרסים בהגרלה הספציפית).
		3. לאחר קיום ההגרלה באופן המתואר לעיל ובחירת הזוכה/ות בה (להלן: "**הזוכות המקוריות**"), וככל שלא ניתן יהיה לאתר את הזוכה המקורית במאמץ סביר, תיבחר, באותה שיטה, מועמדת נוספת (בין באמצעות חזרה על מנגנון ההגרלה כאמור לעיל ובין באמצעות בחירת מועמדות חלופיות במעמד ההגרלה הראשונה), וחוזר חלילה. למען הסר ספק, אותרה הזוכה המקורית ולא בוטלה זכייתה – לא תיערך הגרלה לבחירת זוכה חלופית.
	5. מבצע ההגרלות נערך בהתאם להוראות ההיתר הכללי לעריכת הגרלות לפרסומת מסחרית לפי חוק העונשין, התשל"ז - 1977 ("**ההיתר הכללי**").
	6. מבלי לגרוע מהוראות הסעיפים לעיל, יהא המפקח רשאי להכריע על פי שיקול דעתו הבלעדי בדבר הזכות לפרס, מכל סיבה הקשורה לתרמית או סיבה רלוונטית אחרת.
3. **איתור הזוכות והענקת הפרס/ים**
	1. ככל שההגרלה נערכת ביום המפגש, הזוכות יוכרזו במהלכו או לאחריו. בנוסף, כמו גם במקרים בהם לא יוכרזו שמות הזוכות במהלך המפגש או במקרים בהם ההגרלה תיערך לאחר המפגש, או במקרים של הגרלת חיבוק בקופסא, תשלח עורכת ההגרלה לכל זוכה הודעה אודות הזכייה באמצעות דוא"ל ו/או תיידע את הזוכה בטלפון ו/או תשלח הודעת sms / וואטסאפ, לפי שיקול דעת עורכת ההגרלה והכול, בהתאם לפרטים שצוינו בעת ההרשמה להגרלה או אלו המצויים בידי עורכת ההגרלה. בנוסף, תכריז עורכת ההגרלה על הזוכות בדף הפייסבוק ודף האינסטגרם, ותפעל בשקידה ראויה וסבירה לאיתור הזוכות בהתאם לפרטים שמסרו בעת ההרשמה כאמור, לשם מתן הודעה בדבר זכייתן בהגרלה.
	2. ככל שלא יהיה ניתן לאתר את הזוכה תוך 30 יום ממועד פרסום תוצאות ההגרלה האחרונה במבצע או מיום משלוח ההודעה בדואר רשום בדבר זכייתה (לפי שיקול דעת עורכת ההגרלה ניתן יהיה לפנות לזוכה גם בטלפון/דוא"ל/תכנת מסרים מיידיים כגון SMS או ווטסאפ), לפי המאוחר מהם, תהיה עורכת ההגרלה רשאית להפקיע את זכאות הזוכה המקורית לקבל את הפרס ולנהוג כאמור בסעיף 3.4.2 לעיל.
	3. לאחר איתור הזוכות, הן יקבלו את הפרס/ים בדרך שתיקבע ע"י עורכת ההגרלה, לפי שיקול דעתה. הזוכות יהיו רשאיות לאסוף את הפרס/ים תוך 60 (שישים) ימים מן המועד בו נמסרה להן הודעה על זכייתן. לבקשת הזוכה, תהיה עורכת ההגרלה רשאית, אך לא חייבת, להאריך את המועד לקבלת הפרס. ככל שהדבר יהיה מקובל על עורכת ההגרלה והזוכה, הפרס יישלח למענה של הזוכה ע"י שליח או בדואר.
	4. זוכה אשר לא אותרה בתוך פרק הזמן הנקוב לעיל ו/או אשר המפקח החליט על ביטול זכייתה, לא תהיה זכאית לקבל את הפרס וזכייתה תבוטל. במקרה כאמור תוכרז מועמדת חלופית לזכייה כזוכה, בהתאם להוראות סעיף 3.3.3 לעיל, עורכת ההגרלה תפעל לאיתורה כאמור לעיל וחוזר חלילה.
4. **מפקח**
	1. המפקח יהא אחראי לטיפול בפניות המשתתפות, להכריע בכל מקרה של אי הבנה, ספק או קושי, לרבות בפרשנות התקנון, וכן להכריע בכל מחלוקת בין עורכת ההגרלה לבין זוכה, מועמדת חלופית לזכייה או טוענת לזכייה.
	2. החלטת המפקח בכל הקשור להגרלה הינה סופית ומחייבת לכל דבר ועניין והמשתתפת ו/או הרוצה להשתתף, מוותרת בזאת על כל טענה ו/או תביעה בקשר עם הכרעת המפקח.
5. **כללי**
	1. בהשתתפותה במבצע הגרלה זה, מסכימה, מאשרת ומצהירה המשתתפת ו/או הרוצה להשתתף כי קראה את התקנון וכי היא מקבלת עליה את הוראותיו, וגם אם לא קראה את התקנון, מסכימה המשתתפת ו/או הרוצה להשתתף כי תקנון זה יחול עליה ויחייבה לכל דבר ועניין.
	2. הזוכה תישא בכל תשלום על פי דין מס מסוג שהוא, ו/או היטל ו/או אגרה או כל תשלום אחר בגין הזכייה, ככל שיחול, על הפרס או בעטיו. עורכת ההגרלה רשאית להתנות את מסירת הפרס לידי הזוכה בביצוע התשלום המתחייב מכוח דין.
	3. מבלי לגרוע מהוראות תקנון זה והוראות כל דין, המפקח יהא רשאי לבטל את זכייתה של משתתפת אשר זכתה בפרס תוך ביצוע עבירה או תוך ביצוע מעשה שאינו כדין בהתאם לשיקול דעת המפקח, וכן לדרוש את השבת הפרס לידי עורכת ההגרלה, ככל וזה חולק.
	4. המשתתפות, לרבות הזוכות ו/או המועמדות החלופיות לזכייה, פוטרות את עורכת ההגרלה ו/או את המפקח ו/או את מי מטעמם מכל טענה ו/או תביעה לגבי כל נזק, שיבוש או פגם אחר שנגרם להן או לרכושן במסגרת מבצע הגרלה זה ובמסגרת מימוש הפרס והשימוש בו.
	5. עורכת ההגרלה שומרת לעצמה את הזכות לבטל בכל עת חלקים ממבצע ההגרלה או את מבצע ההגרלה כולו, וכמו כן חלק מהמפגשים ו/או הפעימות השבועיות או את כולם, על פי שיקול דעתה הבלעדי, והכל בכפוף לאישור המפקח.
	6. בכפוף להוראות כל דין, עורכת ההגרלה שומרת לעצמה את הזכות למנוע השתתפותו של כל אדם ו/או גורם בהגרלה מכל סיבה שהיא ולפי שיקול דעתה.
	7. בכפוף להוראות ההיתר הכללי, עורכת ההגרלה רשאית לשנות, מראש, ובהודעה פומבית, באופן שתמצא לנכון, את מבנה, תוכן, נהלים, תאריכים, תקופת מבצע ההגרלה, מועדי המפגשים, הפעימות השבועיות, סוג הפרסים וכמותם, על פי שיקול דעתה המוחלט (להלן: "**שינוי תנאי המבצע**").
	8. למשתתפות, לרבות לזוכות ו/או המועמדות החילופיות לזכייה, לא תהא כל טענה או זכות כלשהי בקשר לשינוי תנאי המבצע ו/או לפעולות בהן תנקוט עורכת ההגרלה עקב תקלה ו/או טעות ו/או בקשר לכל נזק ישיר ו/או עקיף, שיגרמו בגינם.
	9. עורכת ההגרלה רשאית, על פי שיקול דעתה הבלעדי ובכפוף להוראות ההיתר הכללי, לדחות או להקדים כל תאריך ו/או מועד שנקבעו למשתתפת לצורך הוכחת זכותה לפרס ו/או מימוש הפרס ו/או כל מועד אחר הנוגע לזכות המשתתפת לפרס כלשהו ולמימושו.
	10. המשתתפת ו/או הרוצה להשתתף מסכימה, מצהירה ומתחייבת בזאת כי היא פוטרת את עורכת ההגרלה והמפקח ומי מטעמם מכל טענה ו/או תביעה ו/או דרישה הקשורה במישרין ו/או בעקיפין למפגש, ו/או למבצע ההגרלה ו/או לפרס ו/או למימושו.
	11. המשתתפת ו/או הרוצה להשתתף מסכימה ומתחייבת, כי כל תקלה, איחור וכד', שמקורם בין היתר במלחמה, פעולות איבה, שביתה, מגפה, שיבושים במערכות התקשורת הטלפוניות והממוחשבות או כוח עליון, לא יחשבו כלל להפרה של תקנון זה, ולא יזכו אותה בכל סעד ו/או זכות ו/או תרופה.
	12. המשתתפת ו/או הרוצה להשתתף מצהירה, מסכימה ומאשרת שידוע לה, כי עשויים להתרחש שיבושים ו/או הפרעות ו/או תקלות בביצוע ההגרלה ו/או בחלוקת הפרסים, לרבות שיבושי נתונים, לוחות זמנים, תקלות דאטה ו/או תקשורת, בכל שלב משלבי מבצע ההגרלה, אשר יש בהם כדי למנוע מהמשתתפת מלהשתתף במבצע ההגרלה ו/או לזכות בפרס בהגרלה ו/או לממשו ו/או לקבלו והמשתתפת ו/או הרוצה להשתתף, מסכימה לפטור את עורכת ההגרלה ו/או המפקח ו/או מי מטעמם מכל טענה ו/או דרישה ו/או תביעה, ולא תהיה זכאית לכל פיצוי, שיפוי או סעד בגינם.
	13. ההשתתפות במבצע ההגרלה אסורה על עורכת ההגרלה, על המפקח, וכן על עוזריהם (כהגדרת מונח זה בתוספת להיתר הכללי), עובדיהם, מנהליהם, שותפיהם ובני משפחותיהם מדרגה ראשונה.
	14. כל משתתפת ו/או הרוצה להשתתף מצהירה, מסכימה ומאשרת, כי דבר השתתפותה וקבלת הפרס וכן דבר זכייתה בהגרלה עשוי להיות מסוקר ו/או מפורסם ו/או מצולם באמצעי התקשורת השונים, לרבות בעיתונות, בדף הפייסבוק, דף האינסטגרם, קבוצת הפייסבוק וברשתות החברתיות על פי כל דין, וכי בהשתתפותה במבצע ההגרלה מביעה המשתתפת ו/או הרוצה להשתתף ו/או הזוכה את הסכמתה לפרסום ו/או צילום שמה ו/או תמונתה במסגרת הסיקורים והפרסומים האמורים, לרבות במסגרת פרסומים וקידום מכירות של עורכת ההגרלה.
	15. מבצע ההגרלה כפוף לתקנון, הנמצא לעיון במשרדי עורכת ההגרלה ברח' העבודה 11, אזור התעשייה ראש העין; במשרדי המפקח ברחוב ויצמן 2, תל-אביב; וכן בדפי ההרשמה למפגשים ולהגרלה.